- Det skal være slut med lugtgener i Brønderslev. Sådan lyder meldingen fra Michael Klitgaard (V), formand for Miljø og Teknik Udvalget i Brønderslev. Han har sammen med udvalget besluttet at politianmelde GFE-Krogenskær, firmaet bag biogasanlægget. Det sker på trods af, at politikerne og biogasanlægget er inde i en positiv dialog, siger han. - Jeg har haft møde med dem i dag, og de er meget positive. De har jo samme interesse som os, siger Michael Klitgaard. Når udvalget alligevel vælger at politianmelde, er det for at være på forkant med situationen, hvis lugtgenerne ikke forsvinder.

Opsummering:
Trods positiv dialog er biogasanlæg politianmeldt af Brønderslev Kommunes tekniske udvalg.